**FC ตำแหน่งในสายงานวิชาการ**

**CFC01 ความเป็นอาจารย์มหาวิทยาลัยมหิดล**

**SFC01 ทักษะการจัดการเรียนการสอน**

**SFC02 ทักษะการวิจัย**

**SFC03 ทักษะการให้คำแนะนำปรึกษา**

**SFC04 การเรียนรู้อย่างต่อเนื่อง**

**หมายเหตุ :**

1. CFC หมายถึง สมรรถนะเฉพาะตามตำแหน่งงาน (Common Functional Competency)

SFC หมายถึง สมรรถนะเฉพาะตามลักษณะงาน (Specific Functional Competency)

2. สมรรถนะเฉพาะของตำแหน่งในสายงานวิชาการทุกคน (ไม่รวมนักวิจัย) คือ CFC01

และสมรรถนะเฉพาะที่ตรงตามลักษณะงาน มี 4 รายการ ให้เลือก 1-2 รายการ จาก SFC01-SFC04

|  |  |  |
| --- | --- | --- |
| **ตำแหน่งในสายงานวิชาการ**  เอกสารแนบ 1 | | |
| **CFC 01** | **ความเป็นอาจารย์มหาวิทยาลัยมหิดล** | |
| **ความหมาย** | การมีจิตสำนึกและปฏิบัติตามคำขวัญของมหาวิทยาลัยมหิดล “อตฺตนํ อุปมํ กเร”และมีพฤติกรรม  ที่เหมาะสมกับบทบาทหน้าที่ของอาจารย์ ทั้งในด้านการปฏิบัติตน ด้านวิชาการ ด้านการวิจัย และด้านการดูแลนักศึกษา ตลอดจนด้านบริการวิชาการแก่สังคมและทำนุบำรุงศิลปวัฒนธรรม | |
| **Behavior Indicators** | | |
| **ระดับ** | **รายละเอียดพฤติกรรม** | **ตัวอย่างตัวชี้วัดพฤติกรรม** |
| **1**  **ระดับผู้ช่วยอาจารย์/ อาจารย์อายุงาน 0-2 ปี** | * เข้าใจความหมายและมุ่งมั่นปฏิบัติตนตามคำขวัญของมหาวิทยาลัยมหิดล “อตฺตนํ อุปมํ กเร” * เข้าใจและปฏิบัติงานโดยยึดหลักจรรยาบรรณวิชาชีพคณาอาจารย์ของมหาวิทยาลัยมหิดล * มีความรู้ ความเชี่ยวชาญในวิชาที่ตนรับผิดชอบ * มีความสามารถในการถ่ายทอดความรู้ให้นักศึกษาเข้าใจได้ง่าย * ริเริ่มโครงการวิจัยในสาขาวิชาที่สนใจ/ได้รับมอบหมาย * ให้ความสำคัญเรื่องกำหนดเวลา (deadline) และปฏิบัติตามอย่างเคร่งครัด | * ปฏิบัติตนตามค่านิยมมหิดล “Altruism” * ปฏิบัติตนตามหลักจรรยาบรรณวิชาชีพได้ครบถ้วน สม่ำเสมอ * ปฏิบัติหน้าที่ตามที่ได้รับมอบหมายอย่างมีประสิทธิภาพ * ผลประเมินการเรียนการสอนจากผู้ที่เกี่ยวข้อง * จำนวนโครงการวิจัยที่มีส่วนเกี่ยวข้อง * จำนวนครั้ง/ผลงานที่ส่งมอบล่าช้า หรือ จำนวนครั้งที่ไม่เข้าร่วมในกิจกรรมที่ได้รับมอบหมาย |
| 2  **อาจารย์อายุงาน >2-5 ปี** | แสดงสมรรถนะระดับที่ 1 และ   * แสวงหาความรู้และวิทยาการใหม่ๆที่เกิดขึ้นอย่างต่อเนื่องสม่ำเสมอ * พัฒนาเทคนิคและวิธีการสอนของตนให้ดีขึ้นอยู่เสมอ * ใช้เทคโนโลยีสารสนเทศในการเรียนการสอนอย่างเหมาะสม * ปฏิบัติงานวิจัย/มีส่วนร่วมในโครงการวิจัยอย่างสม่ำเสมอ * เอาใจใส่ ติดตามดูแลนักศึกษาในที่ปรึกษาและนักศึกษาที่เรียนในวิชาที่ตนเองสอน * มีส่วนร่วมและสนับสนุนกิจกรรมด้านศิลปวัฒนธรรมของส่วนงาน | * จำนวนครั้ง / จำนวนชั่วโมงที่ไปเพิ่มพูนความรู้ด้วยวิธีการต่างๆ * นำ feedback จากการประเมินผลการเรียนการสอนมาพัฒนาวิธีสอนอย่างสม่ำเสมอ * นำเทคโนโลยีสารสนเทศมาใช้เกิดประโยชน์กับการเรียนการสอน * เป็นหัวหน้าโครงการวิจัย/ผู้วิจัยหลัก ในโครงการวิจัยที่มีส่วนร่วม * จัดสรรตารางเวลาให้นักศึกษาอย่างเหมาะสม * จำนวนครั้งที่เข้าร่วมและสนับสนุนกิจกรรมด้านศิลปวัฒนธรรมของส่วนงาน |
| **3**  **อาจารย์อายุงาน 5 ปีขึ้นไป/**  **ผศ.** | แสดงสมรรถนะระดับที่ 2 และ   * มีความรู้ ความเชี่ยวชาญในศาสตร์ที่เกี่ยวข้องกับสาขาวิชาที่ตนเองรับผิดชอบ * ออกแบบกระบวนการเรียนการสอนให้เหมาะสมกับศักยภาพของผู้เรียน * ดำเนินโครงการวิจัยให้สอดคล้องกับเป้าหมายของภาควิชา/ส่วนงาน * มีส่วนร่วม/ดำเนินการเพื่อผลิตผลงานทางวิชาการในรูปแบบต่างๆ เช่น ตำรา หนังสือ ฯลฯ * ให้บริการทางวิชาการแก่สังคมตามความเชี่ยวชาญในสาขาวิชาของตน เพื่อสร้างประโยชน์แก่ส่วนรวม * มีส่วนร่วมในกิจกรรมด้านศิลปวัฒนธรรมของมหาวิทยาลัย/ชุมชน | * จำนวนครั้งที่ได้รับเชิญไปเป็นวิทยากร/ผู้สอน/ผู้บรรยายในเวทีต่างๆ หรือ จำนวนผลงานวิชาการที่เผยแพร่ในสื่อต่างๆ * แผนการเรียนการสอน / การประเมินผลสัมฤทธิ์การเรียนรู้ของนักศึกษา * จำนวนโครงการวิจัยที่สอดคล้องกับเป้าหมายของภาควิชา/ส่วนงาน * สัดส่วนการมีส่วนร่วม/จำนวนผลงานทางวิชาการในรูปแบบต่างๆ เช่น ตำรา หนังสือ ฯลฯ * จำนวนครั้ง / ชั่วโมง ที่ให้บริการทางวิชาการแก่สังคม * จำนวนครั้ง / ชั่วโมงที่เข้าร่วมในกิจกรรมด้านศิลปวัฒนธรรมของมหาวิทยาลัย/ชุมชน และ/หรือ บทบาทที่มีในโครงการ/กิจกรรมต่างๆ |
| **4**  **รศ.** | **แสดงสมรรถนะระดับที่ 3 และ**   * แสดงบทบาทความเป็นพี่เลี้ยง (Mentor) ให้แก่อาจารย์รุ่นน้อง ในสาขาวิชาที่ตนเองเชี่ยวชาญ * นำผลจากการวิจัย/ความรู้/วิทยาการใหม่ๆมาประยุกต์ใช้ในการเรียนการสอนได้ * กระตือรือร้นในการทำงานวิจัยเพื่อสร้างองค์ความรู้ใหม่หรือเพื่อพัฒนาชุมชน สังคมและประเทศชาติ * สร้างเครือข่าย/ให้ความร่วมมือในงานบริการทางวิชาการ เพื่อให้เกิดการนำความรู้ทางวิชาการสู่ชุมชน สังคมและประเทศชาติ * สนับสนุน ส่งเสริมให้เกิดกิจกรรมเพื่อทำนุบำรุงศิลปวัฒนธรรม | * จำนวนครั้งที่ให้คำปรึกษาแก่อาจารย์ผู้อื่น / จำนวนอาจารย์รุ่นน้อง (Mentee) ที่อยู่ในความดูแลรับผิดชอบ * ผลการประเมินการเรียนการสอนจากผู้ที่เกี่ยวข้อง * มีโครงการวิจัยที่รับผิดชอบอย่างต่อเนื่อง / มีโครงการวิจัยที่มีผล (impact) ให้เกิดการพัฒนาชุมชน สังคมและประเทศชาติ * บทบาทที่แสดงในเครือข่ายทางวิชาการที่เข้าร่วม * จำนวนกิจกรรมที่ริเริ่ม/บทบาทที่มีในกิจกรรม เกี่ยวกับการทำนุบำรุงศิลปวัฒนธรรม |
| **5**  **ศ.** | แสดงสมรรถนะระดับที่ 4 และ   * เป็นแบบอย่างที่ดีแก่อาจารย์ทั้งในด้านการเรียนการสอน การวิจัย การบริการวิชาการและทำนุบำรุงศิลปวัฒนธรรม * เป็นที่ปรึกษาด้านวิชาการแก่บุคคลทั้งภายในและภายนอกมหาวิทยาลัย * กระตุ้นจูงใจให้เกิดบรรยากาศของการเรียนรู้และวัฒนธรรมการวิจัยในองค์กร * เป็นผู้นำ/มีส่วนร่วมในการจัดทำแผนยุทธศาสตร์ด้านต่างๆของส่วนงาน/มหาวิทยาลัย | * มีพฤติกรรมสอดคล้องกับค่านิยมมหาวิทยาลัยมหิดล (Core Value) * การได้รับเชิญเป็นที่ปรึกษาทางวิชาการในโครงการหรือกิจกรรมต่างๆ * จำนวนครั้ง/กิจกรรม ที่เป็นผู้ริเริ่ม/มีส่วนสนับสนุน * บทบาทการมีส่วนร่วมในการจัดทำแผนยุทธศาสตร์ด้านต่างๆของส่วนงาน/มหาวิทยาลัย |

|  |  |
| --- | --- |
| **SFC01** | **ทักษะการจัดการเรียนการสอน** |
| **ความหมาย** | ความสามารถในการบูรณาการวิชาการ และความรู้ที่เกี่ยวข้อง มาใช้ในการถ่ายทอดเนื้อหา การจัดเตรียมแผนการสอน การเลือกใช้ทรัพยากรประกอบการเรียนการสอนที่เหมาะสม รวมทั้งการกระตุ้น ส่งเสริมให้นักศึกษามีส่วนร่วมในชั้นเรียน รวมทั้งปรับปรุงและพัฒนาการจัดการเรียนการสอนให้เหมาะสมอย่างต่อเนื่อง |
| **Behavior Indicators** | |
| **ระดับ** | **รายละเอียดพฤติกรรม** |
| **1**  **ผู้ช่วยอาจารย์ /**  **อาจารย์อายุงาน 0-2 ปี** | * สอนนักศึกษาให้ครบตามตารางเวลาการสอนที่กำหนด * จัดเตรียมแผนการสอนและทรัพยากรประกอบการเรียนการสอนให้เหมาะสมกับเนื้อหาที่จะสอน * ถ่ายทอดเนื้อหา และตอบข้อซักถามของนักศึกษาได้ครบถ้วน ชัดเจน * สร้างบรรยากาศการเรียนรู้ เพื่อให้เกิดการมีส่วนร่วมในชั้นเรียน * ใช้วิธีการวัดผลการเรียนรู้ได้อย่างเหมาะสม สอดคล้องกับเนื้อหารายวิชา |
| **2**  **อาจารย์อายุงาน**  **> 2-5 ปี** | แสดงสมรรถนะระดับที่ 1 และ   * ปรับปรุงวิธีการและทรัพยากรประกอบการเรียนการสอนให้เหมาะสมกับเนื้อหาวิชาและกลุ่มผู้เรียน * ยกตัวอย่างและกรณีศึกษาประกอบการสอนได้อย่างชัดเจน * กระตุ้นจูงใจให้นักศึกษามีส่วนร่วมในกระบวนการเรียนการสอน * กระตุ้นให้นักศึกษาเกิดการแสวงหาความรู้เพิ่มเติมนอกชั้นเรียน * ประเมิน/ตรวจสอบวิธีการจัดการเรียนการสอนของตนเอง อย่างสม่ำเสมอ |
| **3**  **อาจารย์อายุงาน**  **> 5 ปี / ผศ.** | แสดงสมรรถนะระดับที่ 2 และ   * เลือกใช้กระบวนการจัดการเรียนการสอน และทรัพยากรที่เหมาะสมกับเนื้อหาวิชาและศักยภาพของผู้เรียน * บูรณาการความรู้และประสบการณ์ที่เกี่ยวข้อง เพื่อนำมาใช้ในกระบวนการเรียนการสอน * พัฒนาแนวทางการเรียนการสอนให้สอดคล้องเหมาะสมกับสถานการณ์ที่เปลี่ยนแปลงอยู่เสมอได้ * วิเคราะห์/วิพากษ์ และให้คำแนะนำผู้เรียน ในเรื่อง/ประเด็นต้องพัฒนาเพิ่มเติม |
| **4**  **รศ.** | แสดงสมรรถนะระดับที่ 3 และ   * เป็นที่ปรึกษา/ให้คำแนะนำในเรื่องการจัดการเรียนการสอน ให้แก่อาจารย์ผู้อื่นภายในส่วนงานได้ * แลกเปลี่ยนประสบการณ์ในการจัดการเรียนการสอนกับอาจารย์ภายในมหาวิทยาลัยได้ * ร่วมวางแผน/ให้ความคิดเห็นเกี่ยวกับการจัดการเรียนการสอนของภาควิชา/ส่วนงานได้ |

|  |  |
| --- | --- |
| **5**  **ศ.** | แสดงสมรรถนะระดับที่ 4 และ   * สอนและถ่ายทอดความรู้เชิงวิชาการให้เกิดประโยชน์ต่อสังคมส่วนรวมได้ * สนับสนุนและส่งเสริมอาจารย์/นักศึกษาเข้าร่วมกิจกรรมทางวิชาการภายนอกมหาวิทยาลัย * สนับสนุนและส่งเสริมให้อาจารย์สร้างผลงานวิจัยที่เกี่ยวข้องกับการจัดการเรียนการสอน * สร้างเครือข่ายผู้เชี่ยวชาญในศาสตร์ที่เกี่ยวข้อง เพื่อพัฒนากระบวนการจัดการเรียนการสอนให้เกิดประโยชน์ต่อสังคมส่วนรวม |

|  |  |
| --- | --- |
| **SFC02** | **ทักษะการวิจัย** |
| **ความหมาย** | ความสามารถในการดำเนินงานวิจัย ตั้งแต่การกำหนดประเด็นปัญหา/หัวข้อวิจัย เครื่องมือและวิธีการเก็บข้อมูล การวิเคราะห์และสรุปผล การนำเสนอผลงาน การเผยแพร่และการนำไปใช้ประโยชน์ ตลอดจนการส่งเสริมให้เกิดการเรียนรู้และพัฒนางานด้านการวิจัยอย่างต่อเนื่อง |
| **Behavior Indicators** | |
| **ระดับ** | **รายละเอียดพฤติกรรม** |
| **1**  **ผู้ช่วยอาจารย์ /**  **อาจารย์อายุงาน 0-2 ปี** | * กำหนดประเด็นปัญหาหรือหัวข้อวิจัยได้ * เขียนข้อเสนองานวิจัย (Research Proposal) ได้ถูกต้อง ครบถ้วนและน่าสนใจ * อธิบายรายละเอียดเกี่ยวกับงานวิจัยที่รับผิดชอบได้ * สามารถสืบค้นหาแหล่งข้อมูลสารสนเทศสำหรับการทำวิจัยได้ * ร่วม/ดำเนินการวิจัยตามขอบเขตที่ได้รับมอบหมายได้ |
| **2**  **อาจารย์อายุงาน**  **> 2-5 ปี** | **แสดงสมรรถนะระดับที่ 1 และ**   * กำหนดกรอบและแนวทางในการทำวิจัยได้ถูกต้อง ตรงตามหลักการวิจัย * ออกแบบกระบวนการวิจัยให้เหมาะสมกับประเด็นปัญหาหรือหัวข้อวิจัยได้ * วิเคราะห์ข้อมูลโดยเลือกใช้เทคนิควิธีการได้อย่างถูกต้อง และเหมาะสม * เขียนอภิปรายผลการวิจัยในส่วนที่ได้รับมอบหมายได้ |
| **3**  **อาจารย์อายุงาน**  **> 5 ปี / ผศ.** | **แสดงสมรรถนะระดับที่ 2 และ**   * ริเริ่ม/ต่อยอดโครงการวิจัยได้ด้วยตนเอง * นำเสนอ/เผยแพร่ผลงานวิจัยในรูปแบบ/แหล่งต่างๆ ที่ได้รับการยอมรับในศาสตร์ของตนได้ * ให้คำแนะนำปรึกษาผู้อื่นเกี่ยวกับรูปแบบและกระบวนการวิจัยในสาขาที่ตนเองมีความเชี่ยวชาญได้ |
| **4**  **รศ.** | **แสดงสมรรถนะระดับที่ 3 และ**   * พัฒนาและดำเนินงานโครงการวิจัยอย่างต่อเนื่อง * นำเสนอ/เผยแพร่ผลงานวิจัยในวารสารวิชาการ หรือเวทีระดับนานาชาติได้ * เป็นที่ปรึกษา/นักวิจัยพี่เลี้ยงให้แก่อาจารย์รุ่นน้อง เกี่ยวกับการดำเนินโครงการวิจัยในสาขาที่ตนเองมีความเชี่ยวชาญได้ * สนับสนุนให้มีการนำผลการวิจัยไปใช้ให้เกิดประโยชน์ต่อชุมชน สังคม และประเทศชาติ |
| **5**  **ศ.** | **แสดงสมรรถนะระดับที่ 4 และ**   * เป็นวิทยาจารย์ผู้ทรงคุณวุฒิในการถ่ายทอดองค์ความรู้ด้านการวิจัยให้แก่หน่วยงานทั้งภายในและภายนอกได้ * สร้าง/เข้าร่วม/พัฒนาเครือข่ายการวิจัยในศาสตร์ที่ตนเองมีความเชี่ยวชาญ * ส่งเสริม และสนับสนุนให้มีการพัฒนางานวิจัยในส่วนงานอย่างต่อเนื่อง * มีส่วนร่วมกำหนดแผนกลยุทธ์เกี่ยวกับงานวิจัยในระดับส่วนงาน/มหาวิทยาลัยได้ |

|  |  |
| --- | --- |
| **SFC03** | **ทักษะการให้คำแนะนำปรึกษา** |
| **ความหมาย** | การรับฟัง ตอบข้อซักถาม ให้คำแนะนำแก่นักศึกษา ในเรื่อง/ประเด็นต่างๆ กับการเรียนการสอนและการดำเนินชีวิตของนักศึกษาได้อย่างถูกต้องและเหมาะสม |
| **Behavior Indicators** | |
| **ระดับ** | **รายละเอียดพฤติกรรม** |
| **1**  **ผู้ช่วยอาจารย์ /**  **อาจารย์อายุงาน 0-2 ปี** | * จัดสรรเวลาในการให้คำแนะนำปรึกษาแก่นักศึกษา * รับฟังเรื่องราว คำถาม ความต้องการหรือข้อคิดเห็นของนักศึกษาด้วยความเต็มใจ * อธิบาย ให้คำแนะนำในเรื่องต่าง ๆ ที่นักศึกษาควรรู้ได้อย่างชัดเจน ตรงประเด็น * ให้ข้อเสนอแนะกับนักศึกษาตามบรรทัดฐานที่ดีของสังคม * แนะนำหรือส่งต่อให้กับบุคคลอื่นภายในหน่วยงาน ในกรณีที่ไม่สามารถให้คำแนะนำปรึกษาได้ |
| **2**  **อาจารย์อายุงาน**  **> 2-5 ปี** | **แสดงสมรรถนะระดับที่ 1 และ**   * ควบคุมอารมณ์และรักษาไว้ซึ่งบุคลิกภาพที่ดี และน่าเชื่อถือไว้วางใจได้ * อธิบายและแสวงหาข้อมูลเพื่อตอบข้อซักถามของนักศึกษา ได้อย่างละเอียดและตรงประเด็น * ใช้เทคนิคในการจูงใจให้นักศึกษาคล้อยตาม และปฏิบัติตามคำแนะนำที่ดี |
| **3**  **อาจารย์อายุงาน**  **> 5 ปี / ผศ.** | **แสดงสมรรถนะระดับที่ 2 และ**   * เอาใจใส่ ติดตามผลการให้คำแนะนำปรึกษาแก่นักศึกษาอย่างต่อเนื่อง * เลือกใช้เทคนิควิธีการให้คำแนะนำปรึกษาที่เหมาะสมกับสภาพของปัญหาและลักษณะของนักศึกษา * ให้คำแนะนำปรึกษาแก่นักศึกษาในปัญหาที่มึความยุ่งยากซับซ้อนได้อย่างเหมาะสม |
| **4**  **รศ.** | **แสดงสมรรถนะระดับที่ 3 และ**   * ให้คำปรึกษาแก่อาจารย์อื่นเกี่ยวกับวิธีการให้คำแนะนำปรึกษาแก่นักศึกษาได้ * วิเคราะห์ปัญหาของนักศึกษาได้อย่างถูกต้อง * ใช้เทคนิควิธีการให้คำแนะนำปรึกษาที่เหมาะสมกับบริบทที่เกี่ยวข้อง * แนะนำหรือส่งต่อให้กับบุคคล/หน่วยงานอื่น ในกรณีที่ไม่สามารถให้คำแนะนำปรึกษาได้ |
| **5**  **ศ.** | **แสดงสมรรถนะระดับที่ 4 และ**   * แนะนำและให้ข้อมูล/ข้อคิดเห็น เพื่อเป็นแนวทางให้นักศึกษาสามารถนำไปปรับใช้ในการแก้ปัญหาได้ด้วยตนเองในอนาคต * สร้างเวที/กิจกรรมเพื่อแลกเปลี่ยนเรียนรู้เกี่ยวกับเทคนิควิธีการให้คำแนะนำปรึกษาและนักศึกษาได้ * เป็นแบบอย่างที่ดีกับอาจารย์อื่นในการให้คำแนะนำปรึกษา |

|  |  |
| --- | --- |
| **SFC04** | **การเรียนรู้อย่างต่อเนื่อง** |
| **ความหมาย** | การศึกษาค้นคว้า แสวงหาความรู้ใหม่สาขาวิชาของตนเอง และสาขาอื่น ๆ ที่เกี่ยวข้อง เพื่อปรับปรุงพัฒนาตนเองให้มีความรู้และเพิ่มขีดความสามารถให้แก่ตนเองอย่างต่อเนื่อง |
| **Behavior Indicators** | |
| **ระดับ** | **รายละเอียดพฤติกรรม** |
| **1**  **ผู้ช่วยอาจารย์ /**  **อาจารย์อายุงาน 0-2 ปี** | * แสดงออกถึงความสนใจที่จะเรียนรู้งานในหน้าที่ความรับผิดชอบ * ยินดีเข้าร่วมกิจกรรมหรือโครงการพัฒนาความรู้ตามที่หน่วยงานมอบหมาย * รับฟังคำแนะนำและข้อเสนอแนะจากผู้อื่นเพื่อนำมาพัฒนาตนเอง |
| **2**  **อาจารย์อายุงาน**  **> 2-5 ปี** | **แสดงสมรรถนะระดับที่ 1 และ**   * จัดสรรเวลาในการแสวงหาข้อมูล/โอกาสเพื่อพัฒนาตนเองอย่างต่อเนื่อง * นำความรู้ที่ได้รับมาประยุกต์ใช้ให้เกิดประโยชน์ต่อการจัดการเรียนการสอน/การบริการวิชาการ/วิจัย |
| **3**  **อาจารย์อายุงาน**  **> 5 ปี / ผศ.** | **แสดงสมรรถนะระดับที่ 2 และ**   * ให้คำแนะนำ/เสนอแนะช่องทางการเรียนรู้ให้กับเพื่อนร่วมงาน * สรุปบทเรียนที่ได้จากการแสวงหาข้อมูล/การศึกษา/การเรียนรู้ได้ * แลกเปลี่ยนเรียนรู้ความก้าวหน้าของวิทยาการในสาขาวิชาของตนกับเพื่อนร่วมงาน/ผู้ปฏิบัติงานในสาขาอื่นที่เกี่ยวข้องได้ |
| **4**  **รศ.** | **แสดงสมรรถนะระดับที่ 3 และ**   * จูงใจ/เสนอแนะใฟ้ผู้อื่นพัฒนาตนเองอย่างต่อเนื่อง * ถ่ายทอดความรู้ ประสบการณ์ให้แก่ผู้ร่วมงานอย่างต่อเนื่องสม่ำเสมอ * ให้ความเห็น/ข้อเสนอแนะเพื่อพัฒนากระบวนการทำงานใหม่ ๆ เพื่อเพิ่มประสิทธิภาพการทำงานให้แก่หน่วยงานทั้งภายในและภายนอก |
| **5**  **ศ.** | **แสดงสมรรถนะระดับที่ 4 และ**   * ส่งเสริมให้เกิดกระบวนการเรียนรู้ และพัฒนาตนเองขึ้นใน/นอกส่วนงาน * มีส่วนร่วมในการกำหนดแผนกลยุทธ์ในการพัฒนากระบวนการเรียนรู้ภายใน/นอกส่วนงาน * สร้าง/เข้าร่วม/พัฒนาเครือข่ายผู้ปฏิบัติงานในสาขาวิชาของตนให้เกิดขึ้นทั้งภายในและภายนอก |